Teatri uueks mängupaigaks oli Iida-galerii (Suur-Karja 2, Tallinn), kus 25-27 veebruar 2010 etendati tantsulavastust "MALEmäng". Lavastuse „MALEmäng” inspiratsiooni allikaks on galerii Iida atmosfäär ja seal väljapandud näituse „Meeste Ehted” ekspositsioon. See teema tekitas lavastuse loojates küsimusi, millisel moel mõisted mees ja ehe teineteisega sobituvad – kuidas need harmoneeruvad või vastanduvad ja milles see väljendub? Kas ehe kaunistab meest või mees ehet? Kas ehtimine on mehelik ja mis on mehelik ilu? Lavastuse loomise aluseks on kujundid, mis on tekkinud teineteisele vastanduvatest omadustes nagu mehelikkus-naiselikkus, tugevus-nõrkus, jõulisus-õrnus ning salapärasest kooslusest, mida selliste vastanduste kooseksisteerimine loob. „Male” - inglise keeles meessugu, eesti keeles mäng musta ja valge mänguväljaga.
#000000